
ACT ADIȚIONAL NR. 1
LA ACORDUL DE PARTENERIAT nr. 24637/02.12.2020     
 încheiat pentru dezvoltarea de proiecte comune de transport și mobilitate în județele Caraș-Severin și Timiș

Având în vedere art. 1243 și art. 1270 din Legea 287/2009 Codul Civil, republicat, cu modificările și completările ulterioare, 

Părţile
1.	Municipiul Reșița, cu sediul în Municipiul Reșița, Piața 1 Dec. 1918, nr. 1A, cod poștal 320084, județul Caraș-Severin cod fiscal 3228764, reprezentat de domnul Ioan POPA, cetăţean român, Primar, denumit Partener 1, pe de-o parte,
2.	Municipiul Timișoara, cu sediul în Municipiul Timișoara, Bulevardul Constantin Diaconovici Loga 1, Timișoara 300030, județul Timiș, cod fiscal 14756536, reprezentat de domnul Dominic FRITZ, cetăţean german, Primar, denumit Partener 2 pe de altă      parte,
3.	Judeţul Caraș Severin, cu sediul în Reșița, Piața 1 Decembrie 1918, Nr. 1, Reșița 320084, jud. Caraș-Severin, cod fiscal 3227890, reprezentat prin Romeo DUNCA, cetățean român, Președinte al Consiliului Județean Caraș Severin, denumit Partener 3, pe de altă parte,
4.	Județul Timiș, cu sediul în Municipiul Timiș, Bd. Revoluţiei din 1989 nr. 17, Timişoara, cod poştal 300034, jud. Timiș, cod fiscal 4358029, reprezentat de domnul Alin-Adrian NICA, cetăţean român, Președinte, denumit Partener 4, pe de altă parte
au convenit modificarea Acordului de parteneriat nr. 24637/02.12.2020 prin încheierea prezentului Act adițional nr. 1 după cum urmează:

Art. I. – Se modifică art. 2 alin. 1 pct. 1 din Acordul de parteneriat nr. 24637/02.12.2020 încheiat pentru dezvoltarea de proiecte comune de transport și mobilitate în județele Caraș-Severin și Timiș încheiat între, Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș în sensul înlocuirii denumirii proiectului Modernizare infrastructură feroviară pentru implementarea soluției de transport tip “train-tram” pe ruta Reșița Sud – Bocșa - Timișoara Nord și asigurarea legăturii cu Aeroportul Timișoara cu denumirea Reabilitare/modernizare infrastructură feroviară Reșița Nord – Timișoara Nord cu extensie Voiteni - Stamora Moravița - frontieră.
Art. II. – Se modifică art. 4 alin. 1 din acord astfel încât va avea următorul cuprins:
(1)    Realizarea notei conceptuale, temei de proiectare, și a caietului de sarcini pentru elaborarea studiului de prefezabilitate (după caz)  și studiului de fezabilitate  “Reabilitare/modernizare infrastructură feroviară Reșița Nord – Timișoara Nord cu extensie Voiteni - Stamora Moravița - frontieră” intră în responsabilitatea Partenerului 1 în colaborare cu ceilalți parteneri, caietul de sarcini cuprinzând criteriile privind soluția avizată a rutei de transport și unitatea administrativ-teritorială pe care o traversează, studiul de fezabilitate realizându-se în conformitate cu soluțiile astfel definite, partenerii având obligația conlucrării.

Art. III. – Celelalte prevederi ale Acordului de parteneriat nr. 24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș rămân nemodificate.


      Prezentul Act adițional s-a încheiat astăzi, _____/___/2021, în patru exemplare, câte unul pentru fiecare parte.

